Kalpana Chawla
Kalpana Chawla (17. märts 1962 – 1. veebruar 2003) oli NASA astronaut ja esimene India päritolu inimene kosmoses. Chawla asus NASA-sse tööle 1988. aastal ja sai 1991. aastal Ameerika Ühendriikide kodakondsuse, misjärel kandideeris ta astronaudiks. Ta sai astronaudiks 1995. aastal ja ta määrati 1996. aastal missioonile STS-87. 2000. aastal määrati ta missioonile STS-107, mis startis jaanuaris 2003. Kalpana Chawla hukkus 1. veebruaril 2003 Columbia katastroofis kui missioonilt STS-107 naasnud kosmosesüstik Columbia purunes Maa atmosfääri sisenemisel.